Мој смешни свет

Николија је, трогодишња, веома радознала и несташна девојчица. Воли да прави ''лудорије'',како сама кажа, а Бога ми и велику штету у кући.

Тако, ако мама којим случајем нешто ради и не ''трчи'' за њом нон-стоп, може да нацрта вука на пола зида, уђе у сестрин ормар и упишки се, проспе пола џака прашка за прање веша у тоалет, ошиша пола главе и измаже помадом огледало. Може да се ''нашминка'' маминим најскупљим ружом или уђе у џак са брашном без одеће.

Једног дана мама је одвела Николију код стрине у госте. Само што су мама и стрина селе, Нина трчи по кући,скаче, јури, вади стварчице из фијока...

После неког времена отрчи она у кухињу и отуда виче:

''Стлинаааа, ја сааам гладнааа!''

Стрина устане, крене ка кухињи за њом и мама чује како је пита шта ће да једе.

Нина озбиљно одговара:

''Кепац и леба.''

''Шта'',пита стрина, ''кепац?''

''Кечап'',насмеја се мама и кроз смех довикну стрини.

Поново њих две разговарају нешзо. Чује се како стрина вади хлеб из кесе. Шушка кеса. Чује се Николија како трчкара по кухињи и одједном каже:

''Али, ја једем само дршку!''

''Какву дршку?'',озбиљно и зачуђено пита стрина.

''Руб на хлебу!'',преводи мама кроз смех.

И тако... Нина доби свој ''кепац и дршку'',а мама и стрина се слатко насмејаше.

Има још прича о мојој Николији, али причаћу вам другом приликом.

Михајло Стојановић,4.раз.

ОШ ''Милић Ракић Мирко'',Прокупље

Издвојено одељење Доње Кординце

Учитељ: Јелена Бабић